
In al treilea volum din pretioasa sa colectie Documente 
privitoare la istoria Ardealului, Moldovei și Tării- Româneşti, 
d-l Andrei Veress publică o invitaţie a lui Petru-Vodă Șchiopul 
pentru o nuntă în Moldova, care în traducere, după textul 
unguresc, are acest cuprins: 


« Illustrissime, spectabilis ac magnifice domine, amice nobis semper observande, 
salutem ac felicium quorumque prosperum successum. 

« Vei fi aflat poate Măria Ta ce dusmäniea fost cândva între oamenii fratelui 
nostru mai mic, Mihnea-Vodă, și între oamenii văduvei lui Mircea-Vodă, la Poartă. 
Acuma însă cu voia amândurora s'au împăcat și au pus între ei legătură tare cu 
blăstăm ca să nu mai fie între dânșii, până la moarte, nicio dușmănie, ci să fie tot 
uniți între dânşii. Si pentru întărirea mai mare a păcii acesteia văduva lui Mircea- 
Vodă, cu ai noştri cari sunt la Poartă, cu ştirea Puternicului Impărat și cu voia Paşilor, 


a dat fratelui nostru mai mic/pe nepoata văduvei lui Mircea-Vodă, pe fata lui Ivan / <- 


Logofătul. Au schimbat şi inelele în faţa Patriarhului nostru cu jurământ şi supt 
blăstăm ca acela ce ar călcă această învoială între cele două părţi ori ar schimbă-o 
să fie afurisit după lege. Sorocul acestei căsătorii a fost rânduit așă ca să fie acuma 
chiar, de Läsatul Secului; ci, fiind vreme de grea iarnă, nu s'a putut face. Dar 
fratele nostru mai mic Vlad-Vodă a sosit la noi în ziua de douăsprezece Fevruar 
si este acum aici. Pentru aceea și Puternicul Impärat a trimis din casa lui un om 
de încredere pe lângă dânsul, spre a întări încă mai mult această căsătorie, si acesta 
așteaptă ziua cununiei, precum vei înţelege Măria Ta mai cu de-amănuntul dela 
ceâușul Mustafă Lungul 1). Si nouă ni pare foarte bine că Puternicul Impărat a 
hotărît așă. Știm si că nici Măria Ta n'ai nimic împotrivă. De aceia am trimes pe 
credinciosul nostru aducător al acestei cărţi, Ureche Clucerul, cu omul văduvei lui 
Mircea-Vodä, la Ivan Logofătul, pentru acest scop. Te rugăm pe Măria Ta, ca 
pe un prieten şi vecin bun, să îngădui Măria Ta oamenilor noştri a merge şi a se 


1) Pentru el v. si Hurmuzaki, XI, p. 698, nota 1. 


z A. R. — Memoriile Secţiunii Istorice, Seria III. Tomul XII. Mem. 2. 


LES LISTES, 


LA ACADENIEI şi 


Su, & 
Sunt > 


SI TAR | 

A 

on. 
Vlad Ve 


TE OS aa PE REL a 
2 N. IORGA 28 


întoarce slobod. Si cu dragoste să crezi Măria Ta tot ce-ţi vor spune cuvântând 
către Măria Ta. 

« Eandem Illustrissimam Spectabilem, Magnificam Dominationem Vestram feli- 
cissime valere cupimus. 

«Ex Curia nostra iassiensi, 17 die februarii, anno 1587. 


Illustrissimae Dominationis Vestrae 
sincerus amicus et vicinus, 
Petrus, Dei ratia Vaivoda regni Moldaviae 1), » 


Răspunsul pe care-l trimese tânărul principe ardelean Sigis- 
mund Bâthory e acesta, — o simplă parafrasare: 


«Am primit scrisoarea Märiei Tale; în care scrii Măria Ta că dusmänia ce a 
fost la Poartă între fratele mai mic al Märiei Tale, Măria Sa Mihnea-Vodă, si între 
oamenii văduvei lui Mircea-Vodă s'a împăcat cu voia amândurora, pentru a cării 
împăcări întărire s'a dat cu legământ si supt blăstăm nepoata văduvei lui Mircea- 
Vodă, fata lui Ivan Logofătul, fratelui mai mic al Măriei Tale, lui Vlad-Vodă. 
Măria Ta doreşti dela noi să fim si noi de ajutor si cu bunăvoință la acest lucru 
față de fratele Märiei Tale, Cum Măria Ta ni-ai încredinţat aceasta, noi ne-am 
ostenit bucuros întru aceasta şi am şi înduplecat pe Ivan Logofătul, care şi el doreşte 
numai ca şi după aceasta toate să ajungă la bun sfârșit. Si, de vreme ce lucrul l-ai 
pornit Măria Ta, si noi credem că e vrednic de a fi dus până la sfârşit cu bine. Despre 
aceasta-fi vom da ştire pe urmă Măriei Tale prin omul nostru de încredere, arătân- 
du-fi cum trebuie să fie. Şi, iarăşi, credem că Măria 'Ta, ţinând samă de rostul lu- 
crului, cât şi de vrednica dorinţă întru aceasta a Logofătului, va stărui ca toate cu 
bine să se sfârşească. Si în altele ca şi în aceasta gata suntem față de Măria Ta cu 
bunăvoință si cu toată buna vecinătate. Dumnezeu să te tie pe Măria Ta ©). » 


Intre cele două neamuri, al lui Petru Șchiopul, deci al fra- 
telui, Alexandru, și al fiului acestuia, Mihnea, Domnul mun- 
tean de atunci, al fratelui Miloş, mort la Constantinopol, şi al 
fiului, acest Vlad, si între al lui Mircea Ciobanul, soţul Chiajnei, 
al « Mircioaii », eră o veche rivalitate, plină de ură si hrănită 
de intrigi, pentru Scaunul pe care Mircea îl mostenise dela 
tatăl său Radu, iar Petru dela tatăl Mircea, fiul lui Mihnea. 
In 1580 încă Mircioaia voise să strecoare pe Vlad contra lui 
Mihnea ). Știm si cine va fi pus la cale înţelegerea: Banul 
cel mare, lani Cantacuzino, care îngrijiă la Constantinopol de 
"afacerile ambelor ţări 4). 


1) Pp. 96—97, No. 49. 

2) Pp. 98—99, No. 50. 

3%) Vezi Iorga, în An. Ac. Rom., ser. 11, XVIII, p. 79, în notă: « Adeso a Con- 
stantinopoli per il principe stă Ban-Grande, homo savio e amico di principe, qual 
in sua absentia l’à aiutato molto a tornar nel stato, si con sua prudentia, come anco 
con danari, ch’è richisimo ». 

*) Hurmuzaki, XI, p. XLV; p. 101, No. CLXII; p. 643, nota 1; pp. 646—647, 
No. LXXXIII. } 

Eră vorba, acum în 1587, ca, față de alți concurenţi la 
Domnie, ca Petru Cercel sau Iancu Sasul, cari izbutiseră odată 
să tragă pe Turci de partea lor, să se încheie o veșnică legătură 
între urmaşii cei mai siguri ai vechii dinastii. 

Ea trebuià pecetluită printr’o nuntă: aceea a lui Vlad, a cărui 

soră, Irina, fusese soția, moartă în 1577, a lui Albu Golescu 
— frumosul ei mormânt se păstrează la Vieros 1) —, cu nepoata 
Chiajnei. 
- Cronica moldovenească, tradusă de Ureche, vorbește de « fata 
Mireii-Vodă ». Scrisoarea, — pe care o publicam în 1896, în 
Analele Academiei Române, seria IT, XVIII, p. 78, în notă —,a lui 
Pascal de” Marini Poli către sora mamei lui Mihnea, Mărioara 
Adorno Vallarga, rectifică: «fiola de fiola de Mirzonia». 
Știm acuma care era tatăl, Ivan Logofătul. 

Acesta fusese pe vremuri un credincios al familiei lui Mircea 
Ciobanul, care-l trimeteă în Ardeal la 1559. In scurta lui 
Domnie, Petru, fiul acestuia, plăpândul tânăr care eră să 
moară la Alep — i s'a găsit de curând piatra mormântală 2) — 
dăruiă, în 1563, lui Ivan Marele Postelnic o parte din moșia 
Trestenic, în 1565 aceluiaşi, devenit Logofăt, moşia Boruleștii, 
atunci si în anii următori Tigani). Supt Alexandru-Vodă, 
Domn vräjmas Mircestilor, el trece în Ardeal, unde rămâne 
crescându-și fiii. 

Dintr'un document încă inedit cunoaștem numele de familie 
al acestui boier cu numele slav: Norocea. Pare să fi fost din 
părțile argeșene. Știm și care i-au fost odraslele. Dintre fete, 
Velica a luat în Ardeal pe un Italian, Fabio Genga de Hätegel, 
cu care a avut o fiică, Ecaterina, şi a ajuns iubita lui Mihai 
Viteazul; sora ei, cu care împreună Velica face o danie din 
Bălgrad chiar, pe vremea stăpânirii acelui om strasnic care 
avuse vreme să se îndrăgească de dânsa 4), a fost soţia lui 
Petru Räcz din Gâlgău şi Tius,apoi a lui Ioan Balintitt. Cum 
se zice că Mihnea a luat în 1587 pe sora soţiei lui Cristofor 


1) Iorga, Inscripții din bisericile României, 1, p. 144, No. 294. 

2) Revista Istorică, X, p. 180. 

*) Istoriile Domnilor Ţării Româneşti, de Constantin Căpitanul Filipescu, ed. orga, 
p. 63, nota 3. 

*) V. Iorga, Femeile în trecutul românesc, ed. 1912, pp. 56—50. 

Dzierzek, am presupus că e vorba de Vlad 1); deci si acesta 
va fi fost ginere al Logofătului, căci Mihnea se căsătorise 
încă din 1582. 

Printr'un studiu, în aceleași « Memorii » ale Academiei, pe 
1907, al lui loan Pușcariu știm si numele soţiei lui Ivan, al 
domnitei: Stana. Ea stăteă cu soțul la moşia ei, Cetea, sau 
la Orăştie. 

Eră şi un fiu, Petru Logofătul, un fiu vitreg, căruia « Soco- 
telile Braşovului » îi dau numele, Stanciu Logofătul. Scrisorile 
publicate, în chiar volumul arătat mai sus, de d-l Veress, 
«prezintă ca fugar în Ardeal împreună cu Petru Cercel pe un 
Logofăt Stanciu, care e adus înapoi, cu sila, de Filip Logo- 
fătul, după ordinul lui Mihnea si cu voia principelui ardelean. 
Cronica țării înseamnă tăiarea fără zăbavă a lui Stanciu Logo- 
fătul de către acest Domn 2). Dar socotelile braşovene spun 
că nuntasul plecat de acolo în 1587 eră « der junge Ztanchul 
Lugofot » 3). 


Imprejurärile nuntii se pot reconstitui perfect din Ureche, 
din scrisoarea lui Pascal de’ Marini Poli si mai ales din amă- 
nuntitele Socoteli ale Braşovului. 

Incă dela 22 Ianuar trei slugi ale lui Mihnea-Vodă merg la 
« Logofăt » spre Sas-Sebes. Poate pentru acelaş scop face drum 
la Sigismund Bâthory, cu daruri dela Domnul său, fiul lui 
Chisar Vornicul. 

Cu scrisoarea lui Petru Șchiopul sosesc la 25 Februar doi 
boieri, între cari Păharnicul, de fapt acel Clucer care nu e 
altul decât Nistor Ureche, pe când, probabil pentru nuntă, 
boierii munteni cumpără la Braşov două sute de viguri de 
postav caragiu. 

Apoi iată la 13 Mart ceaușul Mustafă din scrisoarea lui 
Petru-Vodă, împreună cu Petru Râcz, însus ginerele lui Ivan 
Logofătul, cu un Prebeck Gergely și « mulţi boieri moldoveni ». 
In toată luna April se poartă boierii: șapte din Moldova la 


1) Hurmuzaki, XI, p. 698, nota 1. 
?) Ludescu, în Magazinul Istoric, IV, p. 276; Constantin Căpitanul, ed. citată, 


P: 79. 
%) Socotelile Braşovului, în Hurmuzaki, XI, pp. 833—835. 

print; din Muntenia un Postelnic « Oblicz », un alt Postelnic, 
apoi Prebeck, Drăghici. 

După acest petit, rosturile nunţii nu tin mai putin de două 
luni. La r-iu Maiu doi oameni ai Brașovului merg să întâm- 
pine pe «nuntasii (Hochzeitt-Leutt) din Moldova». Totodată 
«vine Comisul si Vornicul cu suită mare după mireasă », urmat 
de un Postelnic al lui Mihnea, la ro ale lunii. La 16 apare la 
Braşov « Logofătul, cu fata si multi boieri, mergând spre 
Moldova»: e ţinut de cetățeni cu de toate cele. Merg spre 
satul Prejmer, în cocie brașoveană cu şase cai, päziti de 
şase trabanti. Cei doi trimesi braşoveni sunt acum acasă, 
la 29. 

Incă dela 20 «cei trei prinți », adică Petru, Mihnea si Vlad, 
erau în Moldova, și li se trimete de Braşoveni un prezent, 
printr'un Halmâgy. La 26 solii de curte ai lui Sigismund erau 
în oraş: Cancelarul însuș, Josika, si acel Gaspar Kornis care 
va trădă în 1599 pe cardinalul Andrei Bâthory şi va deveni 
« gheneralișul » lui Mihai Viteazul. Ei iau drumul Trotușului, 
si un Român din Schei li serveşte de tălmaciu. Träsura lor 
e a Brasoveanului Eisgrôn Luchs. Ii însoțesc doi trimesi ai 
Braşovului însuși, Hans Weiss si Andreas Schwartz. Cancelarul 
si Kornis vor trece în Moldova. 

In Iunie, Petru Räcz călătoreşte la Codlea, iar un omonim 
Mihai Racz duce la Munteni vinurile scumpe, din partea prin- 
tului, acolo, în Moldova. Urmează, ca reprezentanţi ai lui Sigis- 
mund, Ladislau Thoroczkay si Mihail Horvâth. Li se adaugă 
îndată şi Halmägy. Si väduva lui Ivascu Golescu, mort în 
Moldova, veche prietenä a neamului lui Ad Vodä, 
aleargä, din lung exil, la petrecere. 

Insemnarea cronicii moldoveneşti, păstrată de Ureche, e 
aceasta: «Intr'acestaş an, 7095, lunie 20, Petru-Vodă au făcut 
nuntă nepotului său, lui Vlad-Vodă, feciorul lui Milos-Vodä, 
de au luat pe fata Mircii-Vodă, si au chemat la nuntă pe 
Mihnea-Vodă, Domnul muntenesc. Nuntă domnească au făcut, 
cu multă cheltuială și jocuri, si multi megiesi de prin prejur 
au venit de i-au înfrumusețat masa, cu multe veselii si giocuri 
în târg, în Tecuciu ». 

In scrisoarea lui Pascal de’ Marini Poli se arată că a venit 

şi Doamna Ecaterina, mama lui Mihnea-Vodă, « cu toți boierii 
si Curtea, poate si până la trei mii de oameni) 1). 

Soarta lui Vlad se cunoaște. Petru Șchiopul făcuse din el 
un fiu adoptiv, pe care-l înseamnă alături de bastardul Ștefan 
în acest an 1587 2). Amenintat de Cazaci, el se gândiă a se 
face călugăr la mazilie, spune internuntiul Pezzen, lăsând locul 
lui Vlad 3). Când Petru Cercel căpătă, în 1589, destituirea lui 
Mihnea, Vlad, care atunci ar fi avut abia douăzeci de ani, 
căpătă, la 20 lulie, pentru 100.000 de scuzi principatul mun- 
tean. Il impusese, înainte ca vărul său Mihnea să fi sosit din 
exilul lui la Rodos, omul lui Petru Șchiopul, Bartolomeiu 
Bruti, care se bucură de favoarea Vizirului Sinan. Lui Petru-i 
eră mai drag acest « fiu », trimes de mult timp la Constantinopol 
ca ostatec, decât nepotul. Dar peste câteva zile numai, la 
6 August, Vlad murià —se crede: de otravă 4) — , deși Mihnea 
spune numai că «l-a luat Prea Sfântul Dumnezeu din această 
lume » 5). In ţară se si aștepta sosirea lui 6). 

N'ar fi cu putință ca văduva lui să fi luat pe Genga. 


Dar această nouă informaţie deschide si o problemă literară: 
aceia a caracterului personal din opera lui Ureche. 

Se ştie că pentru epoca nunţii lui Vlad el e singurul izvor 
si că pentru partea anterioară Letopiseţul lui Azarie are mai 
mult o notă encomiastică, de laudă a Domnilor, până la bunul 
Petru-Vodă cel Șchiop. 

Azarie cronicarul n'avea până acum o biografie. Semnalez 
că în Socotelile Braşovului (Hurmuzaki, XI, p. 832) sunt 
pomeniti, la 21 Noemvrie 1586, ca soli ai lui Petru Șchiopul, 


1) Loc. cit.: « Quanto ditte che avevti inteso che una neza, ch'è fiola de fiola de 
Mirzonia, voleva farsi noze per zerman di principe, che à nome Vlad Vaivoda, l’è 
stă vero, e le noze son fatte in Bogodania, e principe l’è stato, e domnia, e tuti si- 
gnori, e la cortte, forssi tre milia persone andato con principe ». 

2) Hurmuzaki, XI, p. gor. Un lanţ al lui în tezaurul lui Petru, zb:d., p. 395. 

3) Veress, 1. c:, p. 113, No. 64. 

4) An. Ac. Rom., ser. 11, XVIII, p. 88; Hurmuzaki, XI, pp. 724—25, No. CXCII; 
p. 727, No. CXCV; p. 728; Veress, L. c., pp. 187—88, No. 122. 

5) Veress, 1. c. : 

6) Hurmuzaki, XI, p. 839. Bine înţeles că Vlad, al cărui fiu era la 1591 Vlasie 
Havasély (Veress, o. c., No. 157), e altul, 

« fratele căpitanului » (sau Hatmanului, « Hauptman ») si Azarie 
(«der Asaria »). In aceleaşi socoteli el mai apare odată: e un boier. 

Azarie şi Ureche s'au putut întâlni deci pe drumurile Ar- 
dealului. 

Felul cum vorbește Ureche de nunta din Tecuciu trebuie 
pus în legătură cu solia lui de petitor la Ivan Logofătul. Se 
vede multämirea lui pentru strălucirea petrecerii pe care 
însuş oarecum o pregătise. 

Dar această notă contemporană, de om amestecat însuși în 
viața țării, nu se mai întâlneşte cu câtevă pagini în urmă. 
Unele date precise în prima Domnie a lui Petru-Vodă, apoi 
Domnia lui lancu Sasul trecută foarte răpede, fără nicio 
preciziune. Explicaţia e în absenţa scriitorului, care pribegise 
probabil împreună cu Domnul de care se vede a fi fost strâns 
legat. Acelas va fi cazul pentru stăpânirea lui Aron-Vodă, pe 
care, iarăşi, el nu l-a servit: scurta lui apariție în momentul 
maziliei asprului Voevod e întreruptă prin fuga la vestea că 
stăpânul temut și-a recăpătat Scaunul. Inainte de Petru Șchiopul 
totul e povestire pur literară și împrumut din cronicile polone. 

